CELEX: 32015R2381
Language: mt
Date: 2015-12-17 00:00:00
Title: Regolament tal-Kummissjoni (UE) 2015/2381 tas-17 ta' Diċembru 2015 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fir-rigward tat-trażmissjoni tas-serje kronoloġika għat-tqassim reġjonali l-ġdid

18.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 332/52
            
         REGOLAMENT TAL-KUMMISSJONI (UE) 2015/2381
   tas-17 ta' Diċembru 2015
   li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fir-rigward tat-trażmissjoni tas-serje kronoloġika għat-tqassim reġjonali l-ġdid
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1059/2003 tal-Parlament Ewropew u tal-Kunsill tas-26 ta' Mejju 2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (1), u b'mod partikolari l-Artikolu 5(5) tiegħu,
   Billi:
   
               (1)
            
            
               Ir-Regolament (KE) Nru 1059/2003 jikkostitwixxi l-qafas legali għall-klassifikazzjoni reġjonali sabiex il-ġbir, il-kumpilazzjoni u t-tixrid ta' statistika reġjonali armonizzata fl-Unjoni jkunu possibbli.
            
         
               (2)
            
            
               Skont l-Artikolu 5(5) tar-Regolament (KE) Nru 1059/2003, meta ssir emenda lill-klassifikazzjoni tan-NUTS, l-Istat Membru kkonċernat għandu jibgħat s-serje kronoloġika lill-Kummissjoni għat-tqassim reġjonali l-ġdid sabiex tieħu post id-dejta li diġà ntbagħtet. Il-lista tas-serje kronoloġika u t-tul tagħhom għandhom jiġu speċifikati mill-Kummissjoni filwaqt li titqies il-fattibbiltà li dawn jingħataw. Din il-lista tas-serje kronoloġika għandhom jingħataw fi żmien sentejn mill-emenda tal-klassifikazzjoni tan-NUTS.
            
         
               (3)
            
            
               Il-klassifikazzjoni tan-NUTS ġiet emendata bir-Regolament tal-Kummissjoni (UE) Nru 1319/2013 (2) b'effett mill-1 ta' Jannar 2015 u bir-Regolament tal-Kummissjoni (UE) Nru 868/2014 (3) b'effett mill-1 ta' Jannar 2016.
            
         
               (4)
            
            
               Il-miżuri previsti f'dan ir-Regolament jikkonformaw mal-opinjoni tal-Kumitat tas-Sistema Ewropea tal-Istatistika,
            
         ADOTTAT DAN IR-REGOLAMENT:
   Artikolu 1
   L-Istati Membri għandhom jibagħtu lill-Kummissjoni s-serje kronoloġika għat-tqassim reġjonali l-ġdid f'konformità mal-lista speċifikata fl-Anness.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 154, 21.6.2003, p. 1.
   
      (2)  Ir-Regolament tal-Kummissjoni (UE) Nru 1319/2013 tad-9 ta' Diċembru 2013 li jemenda l-annessi tar-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (ĠU L 342, 18.12.2013, p. 1).
   
      (3)  Ir-Regolament tal-Kummissjoni (UE) Nru 868/2014 tat-8 ta' Awwissu 2014 li jemenda l-annessi tar-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (ĠU L 241, 13.8.2014, p. 1).
   
      ANNESS
      
         Is-sena tal-bidu meħtieġa skont il-qasam statistiku
      
      
                  Il-qasam
               
               
                  Il-livell 2 tan-NUTS
               
               
                  Il-livell 3 tan-NUTS
               
            
                  L-agrikoltura — il-kontijiet agrikoli
               
               
                  2007 (1)
                  
               
               
                   
               
            
                  L-agrikoltura — il-popolazzjonijiet tal-annimali
               
               
                  2010
               
               
                   
               
            
                  L-agrikoltura — il-produzzjoni tal-uċuħ tar-raba'
               
               
                  2007
               
               
                   
               
            
                  L-agrikoltura — il-produzzjoni tal-ħalib
               
               
                  2010
               
               
                   
               
            
                  L-agrikoltura — l-istruttura tal-azjendi agrikoli
               
               
                  2010
               
               
                  2010 (1)
                  
               
            
                  Id-demografija — il-popolazzjoni, it-twelid ta' trabi ħajjin, l-imwiet
               
               
                  1990 (2)
                  
               
               
                  1990 (2)
                  
               
            
                  Is-suq tax-xogħol — l-impjiegi, il-qgħad
               
               
                  2010
               
               
                  2010 (1)
                  
               
            
                  L-ambjent — il-faċilitajiet tat-trattament tal-iskart
               
               
                  2010
               
               
                   
               
            
                  Is-saħħa — x'wassal għall-mewt
               
               
                  1994 (3)
                  
               
               
                   
               
            
                  Is-saħħa — l-infrastruttura
               
               
                  1993 (1)
                  
               
               
                   
               
            
                  Is-saħħa — il-pazjenti
               
               
                  2000 (1)
                  
               
               
                   
               
            
                  Is-soċjetà tal-informazzjoni
               
               
                  2010 (1)
                  
               
               
                   
               
            
                  Il-kontijiet ekonomiċi reġjonali — Il-kontijiet ta' unità domestika
               
               
                  2000
               
               
                   
               
            
                  Il-kontijiet ekonomiċi reġjonali — Il-kontijiet reġjonali
               
               
                  2000
               
               
                  2000
               
            
                  Ix-xjenza u t-teknoloġija — In-nefqa u l-persunal fir-Riċerka u l-Iżvilupp
               
               
                  2011
               
               
                   
               
            
                  It-turiżmu
               
               
                  2012
               
               
                   
               
            
         (1)  It-trażmissjoni mhix obbligatorja.
      
         (2)  It-trażmissjoni mhix obbligatorja għas-snin ta' referenza mill-1990 sal-2012.
      
         (3)  It-trażmissjoni mhix obbligatorja għas-snin ta' referenza mill-1994 sal-2010.